เช้านี้ “หนองแขม” ค่าฝุ่น PM 2.5 เกินมาตรฐาน
กทม. เผย PM 2.5 เช้านี้พบ พื้นที่เขตหนองแขม เกินค่ามาตรฐาน เริ่มมีผลต่อสุขภาพ
กทม. เผย PM2.5 เช้านี้พบ พื้นที่เขตหนองแขม เกินค่ามาตรฐาน เริ่มมีผลต่อสุขภาพ
21 ต.ค. 2565

ผู้สื่อข่าวรายงานว่า ศูนย์ข้อมูลคุณภาพอากาศกรุงเทพมหานคร รายงานสถานการณ์ฝุ่นละอองขนาดไม่เกิน 2.5 ไมครอน (PM 2.5) ของสถานีตรวจวัดคุณภาพอากาศของกรุงเทพมหานคร ประจำวันศุกร์ที่ 21 ตุลาคม 2565 เวลา 07.00 น. ค่าเฉลี่ย 24 ชั่วโมง ของฝุ่นละอองขนาดไม่เกิน 2.5 ไมครอน (PM2.5) ตรวจวัดได้ 23-51 ไมโครกรัม/ลูกบาศก์เมตร (มคก./ลบ.ม.) ทั้งนี้ พบว่าเกินมาตรฐาน (มาตรฐานไม่เกิน 50 มคก./ลบ.ม.) อยู่ในระดับเริ่มมีผลต่อสุขภาพ 1 พื้นที่ คือเขตหนองแขม สามแยกข้างป้อมตำรวจ ถนนมาเจริญ เพชรเกษม 81 : มีค่าเท่ากับ 51 มคก./ลบ.ม.
ขณะที่ กรมอุตุนิยมวิทยา พยากรณ์สภาพอากาศในพื้นที่กรุงเทพมหานครและปริมณฑล วันนี้มีหมอกบางในตอนเช้า ฝน 40% ของพื้นที่ อุณหภูมิต่ำสุด 23-25 องศาเซลเซียส อุณหภูมิสูงสุด 30-33 องศาเซลเซียส ลมตะวันออกเฉียงเหนือ ความเร็ว 10-25 กม./ชม.